भारी बारिश व आंधी तूफान के बीच विकास यात्रा में खड़गवां होते हुए कोरिया जिले के चिरमिरी पहुंचे मुख्यमंत्री डॉ रमन सिंह ने गोदरी पारा में आयोजित एक आम सभा को संबोधित करते हुए चिरमिरी को तहसील बनाने की घोषणा की । उन्होंने कहा कि 1 जुलाई से चिरमिरी तहसील के अस्तित्व के रूप में आ जाएगा । उनकी इस घोषणा पर उपस्थित भीड़ ने जोरदार तालियों से जोरदार धन्यवाद अर्पित किया । इसके पहले तेज बारिश आंधी के बावजूद CM विकास यात्रा खडगंवा होते हुए दुबछोला मार्ग से चिरमिरी पहुंची। जहां मार्ग में उपस्थित लोगों ने उनका भव्य स्वागत किया। इस दौरान आमसभा में मुख्यमंत्री ने यह भी कहा कि भाजपा के विकास कार्यों से कांग्रेस के पेट में दर्द हो रहा है । कांग्रेस ने कभी किसी गरीब की सुध नहीं ली। भाजपा ने एक रुपए किलो चावल देकर आम आदमी को भोजन का अधिकार दिया । इस दौरान pwd मिनिस्टर राजेश मूणत, नगरी निकाय मंत्री अमर अग्रवाल, श्रम मंत्री भैयालाल राजवाड़े , गृहमंत्री रामसेवक पैकरा ,दीपक पटेल, विधायक श्याम बिहारी जायसवाल, संसदीय सचिव चंपा देवी पावले सहित अनेक लोग उपस्थित रहे।